I forbindelse med markedsføringen av filmmusikalen Mamma Mia! i juni 2008 opptrådte de tidligere ABBA-medlemmene på samme fotografi for første gang siden 1986. Fra venstre: Benny Andersson (ABBA), Pierce Brosnan (spiller Sam i filmen), Amanda Seyfried (Sophie), Meryl Streep (Donna), Agnetha Fältskog (ABBA), Anni-Frid Lyngstad (ABBA), Christine Baranski (Tanya), Colin Firth (Harry), Catherine Johnson (manusforfatter), Phyllida Lloyd (filmregissør), Judy Craymer (filmprodusent), Björn Ulvaeus (ABBA) og Dominic Cooper (Sky).  
 Foto: Daniel Åhs Karlsson 
***Mamma Mia!*** er en britisk-amerikansk spillefilm fra 2008, basert på en populær musikal med samme navn som igjen bygger på musikken fra den verdensberømte svenske popgruppen ABBA. Regissør er Phyllida Lloyd. Filmprodusenter er Gary Goetzman og Benny Andersson, mens såkalte eksekutive produsenter er Tom Hanks, Rita Wilson og Björn Ulvaeus. Andersson og Ulvaeus har også komponert sangene. Filmen er basert på et manus av Catherine Johnson. Produksjonsselskaper er Universal i samarbeid med Playtone og Littlestar. Filmen varer i 108 minutter.

Handling
--------

Sophie (Amanda Seyfried) skal gifte seg og er på jakt etter faren sin før den store dagen. Det er bare ett problem – hun er ikke helt sikker på hvem han er. Etter å ha lest morens (Meryl Streep) gamle dagbøker i all hemmelighet, oppdager hun at han er en av morens tre tidligere kjærester. Selv om hun vet at moren ville være i mot det, inviterer hun alle tre. Sophie prøver desperat å skjule dem for moren, men det går ikke lang tid før moren finner dem og moroa starter.

Skuespillerne
-------------

* Amanda Seyfried
* Meryl Streep
* Dominic Cooper
* Pierce Brosnan
* Stellan Skarsgård
* Colin Firth
* Christine Baranski
* Julie Walters

Innspilling
-----------

Filmen er spilt inn på de greske øyene Skopelos og Skiathos.

Teatermusikalen
---------------

*Se artikkelen Mamma Mia! (musikal)*
Mamma Mia! hadde premiere på teaterscenen i London i 1999 med norske Lisa Stokke som Sophie. Siden da har den blitt satt opp i store byer over hele verden og er per 30. juni 2008 blitt sett av mer enn tredve millioner mennesker.

Soundtrack
----------

Filmens lydspor, Mammia Mia! (The Movie Soundtrack) er utgitt på CD av plateselskapet Universal Music. Albumet består av sytten klassiske ABBA-låter, innspilt med skuespillerne selv som sangere.

Se også
-------

* Mamma Mia! Here We Go Again, filmens oppfølger fra 2018
* Mamma Mia! (musikal)

Eksterne lenker
---------------

* Offisielt nettsted Rediger på Wikidata

* (en) Mamma Mia! The Movie – kategori av bilder, video eller lyd på Commons Rediger på Wikidata
* (en) *Mamma Mia!* på Internet Movie Database Rediger på Wikidata

* (no) *Mamma Mia!* hos Filmfront Rediger på Wikidata

* (sv) *Mamma Mia!* i Svensk Filmdatabas Rediger på Wikidata

* (da) *Mamma Mia!* i Danmark Nationale Filminstitut Rediger på Wikidata

* (en) *Mamma Mia!* på AllMovie Rediger på Wikidata

* (fr) *Mamma Mia!* på Allociné Rediger på Wikidata

* (nl) *Mamma Mia!* på MovieMeter Rediger på Wikidata

* (en) *Mamma Mia!* på Turner Classic Movies Rediger på Wikidata

* (en) *Mamma Mia!* på American Film Institute Rediger på Wikidata

* (en) *Mamma Mia!* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |